Lav et referat af nedenstående tekst:

Tekst:
I Retten i Hjørring blev en 46-årig mandag tirsdag fremstillet i grundlovsforhør, hvor han var sigtet i tre tilfælde: Grov vold, frihedsberøvelse og vidnetrusler. Det er i tidsrummet fra 31. januar klokken 23.30 til 1. februar klokken 00.30, at manden fra Sindal ifølge anklager Kristina Frandsen skulle have begået kriminaliteten. Den forurettede i sagen er en kvinde, som manden altså er sigtet for at have slået adskillige gange på arme, ben og i hovedet. Kvinden fik ifølge Nordjyllands Politi både hjernerystelse, en flænge i baghovedet og flere skrammer i ansigtet under overfaldet. Varetægtsfængslet i fire uger Foruden den grove vold er manden også sigtet for vidnetrusler mod den forurettede, hvor han skulle have sagt ”hvis du vil anmelde det, bliver du voldtaget og tæsket resten af dit liv”. Ydermere skulle kvinden have været udsat for frihedsberøvelse, da den 46-årige mand også er sigtet for at holde hende indespærret i tidsrummet 31. januar til 1. februar. Dommeren til grundlovsforhøret valgte efter anklager og forsvarers fremlægning af sigtelserne at varetægtsfængsle den 46-årige mand i fire uger. Den sigtede nægter sig skyldig og kærede afgørelsen til landsretten.

Referat:
En mand fra Sindal er blevet varetægtsfængslet i fire uger efter sigtelser om grov vold, frihedsberøvelse og vidnetrusler.